section_heading: Povijest
paragraph_text: Sviranje generalbasa ubrzo je postalo veoma zahtjevno jer je izvođač morao posjedovati iznimno zahtjevno znanje harmonije. Morao je vješto postavljati i povezivati akorde, voditi linije glasova, imitirati motive i sl. Praksa generalbasa gubi se potkraj 18. stoljeća kada se javlja potreba za preciznim i potpunim zapisivanjem glazbenih djela.